สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 19 พ.ค.60
22 พ.ค. 2560

ดัชนีดาวโจนส์ตลาดหุ้นนิวยอร์กปิดบวก เมื่อวันศุกร์ (19 พ.ค.) หลังจากที่ตลาดคลายความวิตกกังวลเกี่ยวกับการเมืองสหรัฐ โดยมีการมองกันว่า นักลงทุนวิตกมากเกินไปเรื่องประธานาธิบดีโดนัลด์ ทรัมป์
ดัชนีเฉลี่ยอุตสาหกรรมดาวโจนส์เพิ่มขึ้น 141.82 จุด หรือ 0.69% ปิดที่ 20,804.84 จุด ดัชนี S&amp;P 500 บวก 16.01 จุด หรือ 0.68% ปิดที่ 2,381.73 จุด ดัชนี Nasdaq เพิ่ม 28.57 จุด หรือ 0.47% ปิดที่ 6,083.70 จุด
 
ตลาดหุ้นยุโรปปิดบวก เมื่อวันศุกร์ (19 พ.ค.) เพราะได้แรงหนุนจากการทะยานขึ้นของตลาดหุ้นนิวยอร์ก หลังจากที่ตลาดคลายความวิตกกังวลเกี่ยวกับการเมืองสหรัฐ โดยมีการมองกันว่า นักลงทุนวิตกมากเกินไปเรื่องประธานาธิบดีโดนัลด์ ทรัมป์
ดัชนี Stoxx Europe 600 เพิ่มขึ้น 0.6% ปิดที่ 391.51 จุด
ดัชนี CAC-40 ตลาดหุ้นฝรั่งเศสปิดวันทำการล่าสุดที่ 5,324.40 จุด เพิ่มขึ้น 34.67 จุด หรือ 0.66% ดัชนี DAX ตลาดหุ้นเยอรมันปิดวันทำการล่าสุดที่ 12,638.69 จุด เพิ่มขึ้น 48.63 จุด หรือ 0.39% ดัชนี FTSE 100 ตลาดหุ้นลอนดอนปิดวันทำการล่าสุดที่ 7,470.71 จุด เพิ่มขึ้น 34.29 จุด หรือ 0.46%
 
ตลาดหุ้นลอนดอนปิดบวก เมื่อวันศุกร์ (19 พ.ค.) เพราะได้แรงหนุนจากการทะยานขึ้นของตลาดหุ้นนิวยอร์ก หลังจากที่นักลงทุนคลายความวิตกกังวลเกี่ยวกับการเมืองสหรัฐ
ดัชนี FTSE 100 เพิ่มขึ้น 34.29 จุด หรือ 0.46% ปิดที่ 7,470.71 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อวันศุกร์ (19 พ.ค.) โดยทะยานเหนือระดับ 50 ดอลลาร์/บาร์เรลเป็นครั้งแรกในรอบ 4 สัปดาห์ เนื่องจากเงินดอลลาร์อ่อนค่าลง ส่งผลให้ราคาน้ำมันถูกลงและมีความดึงดูดมากขึ้นสำหรับผู้ที่ถือเงินสกุลอื่นๆ นอกจากนั้นยังได้รับแรงหนุนจากกระแสคาดการณ์ที่ว่า กลุ่มประเทศผู้ผลิตน้ำมันจะจับมือกันขยายเวลาปรับลดกำลังการผลิตต่อไป
สัญญาน้ำมันดิบ WTI ส่งมอบเดือนมิ.ย. เพิ่มขึ้น 98 เซนต์ หรือ 2.0% ปิดที่ 50.33 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ค. เพิ่มขึ้น 1.10 ดอลลาร์ หรือ 2.1% ปิดที่ 53.61 ดอลลาร์/บาร์เรล
 
สัญญาทองคำตลาดนิวยอร์กปิดบวก เมื่อวันศุกร์ (19 พ.ค.) โดยได้แรงหนุนจากการอ่อนค่าของสกุลเงินดอลลาร์สหรัฐ ซึ่งเงินดอลลาร์ที่อ่อนค่าทำให้ทองคำมีราคาถูกลงสำหรับผู้ถือสกุลเงินอื่นๆ จึงดึงดูดใจนักลงทุนมากขึ้น
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 80 เซนต์ หรือ 0.06% ปิดที่ระดับ 1,253.60 ดอลลาร์/ออนซ์
สัญญาโลหะเงินส่งมอบเดือนก.ค. เพิ่มขึ้น 12.6 เซนต์ หรือ 0.76% ปิดที่ 16.796 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 3.4 ดอลลาร์ หรือ 0.36% ปิดที่ 940.20 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 4.75 ดอลลาร์ หรือ 0.6% ปิดที่ 760.70 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับสกุลเงินหลักๆ ในการซื้อขายที่ตลาดนิวยอร์กเมื่อวันศุกร์ (19 พ.ค.) ขณะที่นักลงทุนส่วนหนึ่งยังคงวิตกกังวลเรื่องความวุ่นวายทางการเมืองในสหรัฐ โดยหวั่นว่าจะส่งผลกระทบต่อการผลักดันนโยบายกระตุ้นเศรษฐกิจของประธานาธิบดีโดนัลด์ ทรัมป์ และอาจนำไปสู่การถอดถอนทรัมป์ออกจากตำแหน่งผู้นำประเทศ
ยูโรแข็งค่าเมื่อเทียบดอลลาร์สหรัฐ สู่ระดับ 1.1208 ดอลลาร์ จาก 1.1098 ดอลลาร์ ส่วนปอนด์แข็งขึ้นแตะ 1.3035 ดอลลาร์ จาก 1.2932 ดอลลาร์ ด้านดอลลาร์ออสเตรเลียก็ขยับขึ้นแตะ 0.7464 ดอลลาร์สหรัฐ จาก 0.7417 ดอลลาร์สหรัฐ
ดอลลาร์สหรัฐอ่อนค่าเทียบเยนที่ระดับ 111.30 เยน จาก 111.55 เยน และอ่อนค่าเทียบฟรังก์สวิสแตะ 0.9732 ฟรังก์ จาก 0.9806 ฟรังก์